stanford-oval/wikipedia huggingface dataset:
มินิเกม

วิดีโอเกมสั้น ๆ ที่มักจะมีอยู่ในวิดีโอเกมอื่น
มินิเกมวอลเลย์บอลในวิดีโอเกมโอเพนเวิลด์ที่ชื่ออะชอร์ตไฮก์
มินิเกม (อังกฤษ: minigame หรือสะกดว่า mini game และ mini-game เช่นกัน โดยบางครั้งเรียกว่าเกมย่อยหรือไมโครเกม) เป็นเกมสั้น ๆ ที่มักบรรจุอยู่ในวิดีโอเกมอื่น โดยมินิเกมมีองค์ประกอบการเล่นเกมที่แตกต่างกัน และมักจะเล็กกว่าหรือเรียบง่ายกว่าเกมที่มีอยู่
วิดีโอเกมบางเกมประกอบด้วยมินิเกมทั้งหมดซึ่งเชื่อมโยงกับธีมโดยรวม เช่น โอลิมปิกดิแคธลอน (ค.ศ. 1980) นอกจากนี้ บรรดามินิเกมยังสามารถใช้เพื่อแสดงถึงประสบการณ์เฉพาะ เช่น การแฮ็ก, การสะเดาะกุญแจ หรือการสแกนพื้นที่ที่เชื่อมโยงกับเกมที่ใหญ่กว่า
การรวมมินิเกม

เกมบางเกมประกอบด้วยมินิเกมหลายเกมที่รวมเข้าด้วยกันเป็นวิดีโอเกมเดียว เช่น ซีรีส์วาริโอแวร์ของบริษัทนินเท็นโด (ซึ่งเรียกว่าไมโครเกมในซีรีส์ดังกล่าว), วิดีโอแอ็กชันของบริษัทยูนิเวอร์แซล, เลซีโจนส์ของเดวิด วิตทิเกอร์ และเกมสำหรับโทรศัพท์มือถืออย่างโฟนสตอรี ส่วนเกมที่คล้ายกันบางเกมที่พัฒนาขึ้นสำหรับหลายผู้เล่นโดยเฉพาะถือเป็นเกมปาร์ตี เช่น ซีรีส์อิตาดากิสตรีตโดยบริษัทสแควร์เอนิกซ์ และซีรีส์มาริโอปาร์ตีของบริษัทนินเท็นโด ซึ่งในเกมปาร์ตี มินิเกมมักจะเกี่ยวข้องกับการทำกิจกรรมให้เร็วกว่าหรือรวบรวมไอเทมที่ระบุมากกว่าผู้เล่นคนอื่นจึงจะชนะ
ตัวอย่าง

ซีรีส์ไฟนอลแฟนตาซีมีมินิเกมในทุกรายการ ตั้งแต่ไฟนอลแฟนตาซีภาคแรก (ค.ศ. 1987) ซึ่งสามารถไขปริศนา 15 ในรูปแบบของไข่อีสเตอร์ได้โดยการป้อนลำดับอินพุตเฉพาะเจาะจงขณะขับเรือ ที่เพิ่มเข้าไปในเกมโดยนาเซอร์ เกเบลลี ผู้เป็นโปรแกรมเมอร์ แม้ว่าจะไม่ได้เป็นส่วนหนึ่งของการออกแบบเกมดั้งเดิมของบริษัทสแควร์ซอฟต์ก็ตาม
นอกจากนี้ พอกเกตสเตชันสำหรับเพลย์สเตชันและวีเอ็มยูสำหรับอุปกรณ์เสริมดรีมแคสต์อนุญาตให้ผู้ใช้ดาวน์โหลดมินิเกมจากเครื่องเล่นหลักไปยังอุปกรณ์พกพา จากนั้นมักจะซิงก์ความคืบหน้าในมินิเกมนี้กลับไปยังเครื่องเล่นดังกล่าว โดยสองตัวอย่างของสิ่งนี้ ได้แก่ มินิเกมโจโคโบะเวิลด์ภายในเกมไฟนอลแฟนตาซี VIII
มิราเคิล (พืช)

| มิราเคิล |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Ericales
วงศ์:: Sapotaceae (วงศ์ละมุด พิกุล)
สกุล:: Synsepalum
สปีชีส์:: S.  dulcificum
ชื่อทวินาม
Synsepalum dulcificum (Schumach. & Thonn.) Daniell

ชื่อพ้อง
 Bakeriella dulcifica (Schumach. & Thonn.) Dubard  Bumelia dulcifica Schumach. & Thonn.  Pouteria dulcifica (Schumach. & Thonn.) Baehni  Richardella dulcifica (Schumach. & Thonn.) Baehni  Sideroxylon dulcificum (Schumach. & Thonn.) A.DC.
มิราเคิล (อังกฤษ: Miracle fruit; Miracle berry) (ชื่อวิทยาศาสตร์: Synsepalum dulcificum) เป็นไม้ผลพื้นเมืองของประเทศกานา ลักษณะต้นมีขนาดทรงพุ่มเล็ก ชอบความชื้นสูงแต่ไม่ชอบแดดจัด ผลสุกแก่จะมีสีแดงสดใส เมื่อรับประทานผลสุกแก่เข้าไปแล้ว ประมาณ 1-2 ชั่วโมง แล้วรับประทานผลไม้ที่มีรสเปรี้ยว เช่น มะนาว มะยม ระกำ ตามเข้าไปจะไม่รู้สึกเปรี้ยว ในทางตรงกันข้ามกลับกลายเป็นรสชาติหวานคล้ายน้ำตาล
ประโยชน์

มิราเคิลมีคุณสมบัติพิเศษ คือ ผลสุกแก่จะมีสีแดงสดใส เมื่อรับประทานผลสุกแก่เข้าไปแล้วสารไกโคโปรตีนในผลจะไปเคลือบผิวของลิ้นอยู่นานประมาณ 1-2 ชั่วโมง เมื่อรับประทานผลไม้ที่มีรสเปรี้ยวตามเข้าไปจะไม่รู้สึกเปรี้ยว ในทางตรงกันข้ามกลับกลายเป็นรสชาติหวาน โดยทำให้มีโอกาสของการนำไปใช้ประโยชน์ในผู้ป่วยโรคเบาหวาน เพราะต้องงดน้ำตาล แต่ถ้ากินผลไม้ชนิดนี้ก่อน แล้วสามารถทำอาหารได้โดยไม่ใส่น้ำตาลก็อร่อยได้เหมือนอาหารปกติ มิราเคิลจึงเป็นพืชที่กำลังมีการศึกษาเพื่อนำไปใช้ประโยชน์และตรวจสอบถึงความเป็นพิษกันอย่างแพร่หลายในหลายๆ ประเทศทั่วโลก
นักวิชาการญี่ปุ่นยังได้นำผลมิราเคิลไปวิเคราะห์ และสกัดเป็นน้ำตาลก้อนลดความอ้วน  อีกทั้งทางวิทยาศาสตร์ยังได้นำไปใช้สำหรับผู้ป่วยที่ต้องรับประทานยาที่มีรสขม เพราะว่าผลมิราเคิลมีสารที่ชื่อว่า  มิราคูลิน  ซึ่งสารนี้ทำให้เปลี่ยนรสเปรี้ยวได้ดีและเปลี่ยนรสขมได้บ้างเล็กน้อย
แหล่งข้อมูล

มิราเคิล... ต้นไม้มหัศจรรย์ Miracle fruit, ซางคำ. หนังสือพิมพ์สังฆทานนิวส์ ปีที่ 6 ฉบับที่ 110 ประจำวันที่ 1 - 31 ตุลาคม พ.ศ. 2555
กินอะไรก็หวาน ต้นมิราเคิล (ต้นมหัศจรรย์), 20 สิงหาคม พ.ศ. 2010. Umarin.com
มิราเคิล : พืชมหัศจรรย์, 19 กันยายน พ.ศ. 2554. คุณถามมา-เราตอบให้ เก็บถาวร 2019-02-06 ที่ เวย์แบ็กแมชชีน
มิธริล

มิธริล (อังกฤษ: Mithril) เป็นโลหะในจินตนาการจากนิยายแฟนตาซีเรื่อง ลอร์ดออฟเดอะริงส์ ของ เจ. อาร์. อาร์. โทลคีน และมีการนำไปใช้ในเกมส์ นวนิยายและการ์ตูน ที่มีเนื้อเรื่องแนวแฟนตาซีเช่น ไฟนอลแฟนตาซี เบอร์เซิร์ก
ในวรรณกรรมของ เจ. อาร์. อาร์. โทลคีน คำว่ามิธริลนั้นเป็นชื่อในภาษาซินดาริน มีชื่อเรียกกันทั่วไปว่าแร่เงินมอเรีย (มอเรียเป็นชื่อเหมืองแห่งหนึ่งในเนื้อเรื่อง) คุณสมบัติของมิธริลมีอธิบายไว้ในลอร์ดออฟเดอะริงส์ ตอน มหันตภัยแห่งแหวน ช่วงท้ายบทที่ 4 ว่า"มันสามารถตีแผ่ออกได้บางเหมือนทองแดง เงาแวววาวประดุจแก้ว พวกคนแคระนำมันมาทำเป็นโลหะอย่างหนึ่งซึ่งเบา แต่แข็งแรงกว่าเหล็กกล้า ความงามของมิธมิลคล้ายเงินธรรมดา แต่จะไม่มีวันหม่นหมองหรือคล้ำลง พวกพรายนิยมชมชอบมาก นำไปทำประโยชน์หลายอย่าง" ส่วนมูลค่าตอนแรกนั้นสูงกว่าทองคำสิบเท่า แต่เมื่อหายากยิ่งขึ้นก็ไม่สามารถประเมินค่าได้อีก
พวกโนลดอร์นำแร่มิธริลไปใช้สร้างโลหะผสมชนิดหนึ่ง ชื่อว่า อิธิลดิน (Ithildin) สำหรับนำมาใช้ตกแต่งทางเดินและซุ้มประตูต่าง ๆ คุณลักษณะของอิธิลดินคือการส่องประกายมองเห็นได้ในกลางแสงจันทร์หรือแสงดาว ประตูตะวันตกของมอเรียก็มีการวาดลวดลายและรหัสปริศนาด้วยอิธิลดินนี้
สิ่งประดิษฐ์จากมิธริล

สิ่งประดิษฐ์จากมิธริลที่มีชื่อเสียงที่สุด ได้แก่ เสื้อเกราะมิธริล สร้างขึ้นโดยเหล่าคนแคระแห่งเอเรบอร์ มีลักษณะเป็นโซ่ถักละเอียด รูปร่างเล็กขนาดสำหรับเด็กสวมใส่ได้ น้ำหนักเบาแต่ป้องกันอาวุธได้ดียิ่ง กล่าวกันว่าสร้างตามคำสั่งซื้อของกษัตริย์เอลฟ์องค์หนึ่ง แต่ภายหลังมีปัญหาเรื่องค่าจ้าง เสื้อนี้จึงมิได้มีการส่งมอบ เมื่อมังกรสม็อกโจมตีเอเรบอร์ ได้ขโมยเสื้อเกราะนี้ไปอยู่ในกองสมบัติของมันด้วย บิลโบ แบ๊กกิ้นส์ ได้รับเสื้อเกราะนี้มาในภารกิจของเขาในเรื่อง เดอะฮอบบิท เขาเคยสวมเสื้อเกราะนี้ออกรบด้วยในสงครามห้าทัพ
ในเรื่อง ลอร์ดออฟเดอะริงส์ บิลโบมอบเสื้อนี้ให้แก่หลานชาย โฟรโด แบ๊กกิ้นส์ เพื่อช่วยป้องกันเขาในระหว่างการเดินทางสู่ภารกิจทำลายแหวนเอก เสื้อนี้ได้คุ้มครองโฟรโดจากการถูกทำร้ายโดยโทรลล์ในเหมืองมอเรีย ต่อมาเมื่อโฟรโดและแซมเดินทางเข้าไปถึงมอร์ดอร์ และโฟรโดถูกชีล็อบทำร้ายจนสลบ แซมเข้าใจว่าโฟรโดเสียชีวิตแล้ว จึงนำแหวนเอกกับขวดแสงแห่งเออาเรนดิลไปเพื่อทำภารกิจต่อ แต่ไม่ได้ถอดเสื้อเกราะไปด้วย พวกออร์คจับตัวโฟรโดไว้ได้และยึดเสื้อเกราะไป เมื่อนำไปแสดงแก่กองทัพของอารากอร์นที่ยกตามมาถึงหน้าประตูดำ อารากอร์นและเพื่อนจึงเข้าใจผิด คิดว่าโฟรโดเสียชีวิตแล้ว อย่างไรก็ดีในตอนท้ายเรื่อง โฟรโดได้เสื้อนี้กลับคืน เขาสวมมันในงานเลี้ยงฉลองที่มินัสทิริธ และได้สวมกลับบ้านที่ไชร์ด้วย เสื้อเกราะนี้ได้ป้องกันโฟรโดอีกครั้งในการต่อสู้กับซารูมานที่แคว้นไชร์
ในตำนาน เสื้อเกราะนี้ได้เก็บรักษาต่อมาที่พิพิธภัณฑ์ในเมืองมิเคิลเดลวิง เมืองหลวงของแคว้นไชร์ หลังจากที่โฟรโดออกเดินทางไปจากมิดเดิลเอิร์ธ
มิธริลในตำนานอื่น ๆ

ในไฟนอลแฟนตาซี มิธริลเป็นโลหะที่ใช้ในการทำอาวุธ และเครื่องป้องกัน เช่น ชุดเกราะ หมวก หรือ โล่ โดยอาวุธและเครื่องป้องกันที่ทำจากโลหะมิธริล มีลักษณะเป็นสีขาวถึงสีเงิน โดยมิธริลสามารถหามาได้จากเหมืองแร่มิธริล เริ่มปรากฏในเกมไฟนอลแฟนตาซี ตั้งแต่ภาค ไฟนอลแฟนตาซี I
ในการ์ตูนเบอร์เซิร์ก แม่มดน้อยชีร์เก้ได้มอบมีดที่ทำจากโลหะมิธริลให้แก่ ฟาลเนเซ่ใช้ในการป้องกันตัว โดยมีดนี้มีคุณสมบัติ เด่นที่สัตว์ประหลาดโดยเฉพาะอย่างยิ่ง โทรลล์ รวมถึงผีสางไม่สามารถเข้าใกล้ได้
แหล่งข้อมูลอื่น

มิธริล (Mithril / Mythril) โลหะในตำนาน เก็บถาวร 2008-01-10 ที่ เวย์แบ็กแมชชีน
มิลเลียนดอลลาร์เกม

มิลเลียนดอลล่าร์เกม (อังกฤษ: Million Dollar Game) เป็นการแข่งขันชิงแชมป์ของ XFL ในเฉพาะฤดูกาลปี ค.ศ. 2001 ในตอนแรก ไม่มีชื่อพิเศษ และถูกเรียก "The Big Game at the End"
ในเกมเป็นการแข่งขันระหว่างแชมป์รุ่นตะวันตก Los Angeles Xtreme กับ runner-up ของรุ่นตะวันตก San Francisco Demons โดยทีม Xtreme เอาชนะ runner-up ของตะวันออก Chicago Enforcers ด้วยคะแนน 33-16 ในรอบแรกในขณะที่ทีม Demons เอาชนะ แชมป์รุ่นตะวันออก Orlando Rage ด้วยคะแนน 26-25 Orlando ได้จบฤดูกาลปกติ 10 เกมด้วยสถิติที่ดีที่สุดของ XFL 8-2 ,ลอสแองเจลิส 7-3 ขณะที่ชิคาโก และซานฟรานซิสโกแต่ละคนก็จบเกมด้วยคะแนน 5-5
กล่องคะแนน

|  | 1 | 2 | 3 | 4 | รวม |
| --- | --- | --- | --- | --- | --- |
| Demons | 0 | 0 | 0 | 6 | 6 |
| Xtreme | 3 | 18 | 10 | 7 | 38 |
ที่ Los Angeles Memorial Coliseum ในLos Angeles, California
วันที่: April 21
เวลาเล่นเกม: 8:00 p.m. EDT/5:00 p.m. PDT
สภาพอากาศของเกม: 62 องศาฟาเรนไฮต์ (17 องศาเซลเซียส), sunny
การเข้าร่วมเกม: 24,153
กรรมการ: David Witvoet
ผู้ประกาศโทรทัศน์ (XFL on NBC): Matt Vasgersian, Jesse Ventura, และMike Adamle
มิสซี เอลเลียต

| มิสซี เอลเลียต |
| --- | --- |
Elliott  2010
ข้อมูลพื้นฐาน
ชื่อเกิด: เมลิสซา อาร์เน็ต เอลเลียต
รู้จักในชื่อ: มิสซี มิสดีมีนอร์ เอลเลียต
เกิด:  (1971-07-01) กรกฎาคม 1, 1971 (53 ปี)
ที่เกิด: พอร์ตเมาธ์ รัฐเวอร์จิเนีย สหรัฐอเมริกา
แนวเพลง: ฮิปฮอป, อาร์แอนด์บี
อาชีพ: แร็ปเปอร์, นักร้อง-นักแต่งเพลง, โปรดิวเซอร์เพลง, นักแสดง
ช่วงปี: 1990–ปัจจุบัน
ค่ายเพลง: The Goldmind, East West, Elektra, Atlantic, Violator

เว็บไซต์: www.missy-elliott.com
เมลิสซา อาร์เน็ต "มิสซี" เอลเลียต (อังกฤษ: Melissa Arnette "Missy" Elliott) เกิดเมื่อวันที่ 1 กรกฎาคม ค.ศ. 1971 เป็นศิลปินเพลงและนักแสดง ด้วยยอดขายมากกว่า 7 ล้านชุดในสหรัฐอเมริกา เธอเป็นแร็ปเปอร์หญิงเพียงคนเดียวที่มียอดอัลบั้มในระดับแผ่นเสียงทองคำขาว 6 ชุด โดย RIAA รวมถึงอัลบั้มแผ่นเสียงทองคำขาวคู่ ในชุด Under Construction
เอลเลียต เป็นที่รู้จักในผลงานเพลงฮิตและมิวสิกวิดีโออย่างเช่น  "The Rain (Supa Dupa Fly)", "Hot Boyz", "Get Ur Freak On", "One Minute Man", "Work It", "Gossip Folks", "Pass That Dutch", "Lose Control" และ "Ching-a-Ling" นอกจากนี้เอลเลียตยังเป็นนักแต่งเพลงและโปรดิวเซอร์ให้กับศิลปิน ทั้งโปรดิวซ์งานเองและร่วมกับโปรดิวเซอร์ เพื่อนวัยเด็กของเธออย่าง ทิมบาแลนด์
มิลล์คอนสตีลอินดัสทรีส์

| --- | --- |
ประเภท: ผู้ผลิตและจำหน่ายเหล็ก
อุตสาหกรรม: สินค้าอุตสาหกรรม
รูปแบบ: บริษัทมหาชน SET:MILL
ก่อตั้ง: พ.ศ. 2541
ผู้ก่อตั้ง: นายสิทธิชัย ลีสวัสดิ์ตระกูล
สำนักงานใหญ่: 9,11,13 ซอยบางกระดี่ 32 แขวงแสมดำ เขตบางขุนเทียน กทม. , ไทย
เว็บไซต์: http://www.millconsteel.com
บริษัท มิลล์คอน สตีล จำกัด (มหาชน) (อังกฤษ: MILL CON STEEL PUBLIC COMPANY LIMITED ชื่อย่อ:MILL)  ก่อตั้งขึ้นในเดือนกรกฎาคม 2541 โดยมีวัตถุประสงค์เพื่อประกอบธุรกิจผลิตและจำหน่ายผลิตภัณฑ์เหล็ก ซึ่งในระยะเริ่มแรก บริษัทดำเนินกิจการด้วยการเป็นศูนย์บริการเหล็ก คือ การนำเหล็กแผ่นรีดร้อนชนิดม้วนขนาดใหญ่มาตัดเป็นเหล็กแผ่นหรือเหล็กแถบม้วนตามขนาดมาตรฐานหรือขนาดที่ลูกค้าต้องการ รวมทั้งการผลิตขึ้นรูปเหล็กรูปพรรณ เช่น เหล็กรูปตัวซี เป็นต้น โดยผลิตภัณฑ์เหล็กที่ผลิตได้จะถูกนำไปใช้ในอุตสาหกรรมต่างๆ ที่หลากหลาย เช่น อุตสาหกรรมก่อสร้าง อุตสาหกรรมยานยนต์ อุตสาหกรรมเฟอร์นิเจอร์ ในเดือนมิถุนายน 2550 บริษัทได้จดทะเบียนแปรสภาพเป็นบริษัทมหาชนจำกัด และบริษัทได้เข้าจดทะเบียนซื้อขายวันแรกในตลาดหลักทรัพย์ เอ็ม เอ ไอ เมื่อวันที่ 6 พฤศจิกายน 2550 บริษัทได้ย้ายการจดทะเบียนจากตลาดหลักทรัพย์ เอ็ม เอ ไอ เป็นตลาดหลักทรัพย์แห่งประเทศไทย เมื่อวันที่ 9 พฤษภาคม 2551
การประกอบธุรกิจ

บริษัทเป็นหนึ่งในผู้ผลิตและผู้จำหน่ายผลิตภัณฑ์เหล็กชั้นนำของไทย และเป็นศูนย์บริการด้านผลิตภัณฑ์เหล็กแบบครบวงจร โดยมีผลิตภัณฑ์นานาชนิดที่เหมาะกับความต้องการที่หลากหลาย อาทิ เหล็กเส้นกลม (Round Bars) เหล็กเส้นข้ออ้อย (Deformed Bars) เหล็กตัวซี (Lip Channel Steel) และผลิตภัณฑ์เหล็กอื่นๆ อีกมากมาย ซึ่งผ่านการรับรองมาตรฐานอุตสาหกรรมจากทั้งในและต่างประเทศ
นอกจากนี้บริษัทยังเป็นผู้ผลิตเหล็กแท่งยาว (Billet) ทั้งในระดับใช้งานทั่วไปและระดับคุณภาพพิเศษ เพื่อเป็นวัตถุดิบที่ใช้ในกระบวนการผลิตผลิตภัณฑ์ประเภทต่างๆ โดยอุตสาหกรรมเหล็กขั้นกลาง ถือเป็นขั้นตอนที่ 2 ของกระบวนการผลิตเหล็กครบวงจร
ลักษณะผลิตภัณฑ์ของกลุ่มบริษัทแบ่งได้เป็น 5 กลุ่ม
กลุ่มผลิตภัณฑ์เหล็กเส้นกลมและเหล็กเส้นข้ออ้อย
กลุ่มผลิตภัณฑ์เหล็กชนิดเกลียวรับแรงดึงสูง
กลุ่มผลิตภัณฑ์เหล็กเพลา
กลุ่มผลิตภัณฑ์เหล็กรูปพรรณ
กลุ่มผลิตภัณฑ์เหล็กแท่งยาว
มายด์ (วงดนตรี)

| มายด์ (Mild) |
| --- | --- |

ข้อมูลพื้นฐาน
ที่เกิด:  เชียงใหม่ ประเทศไทย
แนวเพลง: ป็อป
ช่วงปี: พ.ศ. 2546 – 2563  พ.ศ. 2565- ปัจจุบัน
ค่ายเพลง: นาโน เรคคอร์ด (พ.ศ. 2551–2556) สไปซีดิสก์ (พ.ศ. 2556–ปัจจุบัน)

สมาชิก: บดินทร์ เจริญราษฎร์  เจน มโนภินิเวศ  พิควัส ขุนทอง  ณธีพัฒน์ ประเสริฐมนูญกิจ  ไพสิฐ คำกลิ่น  ธงไชย ทิมพูล
มายด์ (อังกฤษ: Mild) เป็นกลุ่มดนตรีแนวป็อป จากจังหวัดเชียงใหม่  เริ่มเข้าสู่วงการดนตรี ด้วยการประกวดวงดนตรี "พานาโซนิค สตาร์ ชาเลนจ์" ปี พ.ศ. 2546 โดยเป็นวงดนตรีชนะเลิศอันดับ 1 ในปีนั้น ก่อนจะมีผลงานอัลบั้มออกมาในชื่อเดียวกับวงว่า "Mild" โดยอยู่ภายใต้สังกัดนาโน เรคคอร์ด ต่อมาในปี พ.ศ. 2556 วงมายด์ได้ย้ายไปสังกัด Spicydisc
สมาชิกของวง

บดินทร์ เจริญราษฎร์ (เป้) - ร้องนำ
เจน มโนภินิเวศ (เต่า) - กีตาร์
พิทวัส ขุนทอง (ขุน) - เบส
ณธีพัฒน์ ประเสริฐมนูกิจ (ทอมท่อม) - คีย์บอร์ด
ไพสิฐ คำกลั่น (เป้) - แซ็กโซโฟน, คอรัส
ธงไชย ทิมพูล (ไมค์) - กลอง
ผลงาน > อัลบั้มหลัก > อัลบั้ม Mild

สังกัด Nano Records
วางจำหน่ายเมื่อ 8 สิงหาคม พ.ศ. 2551
อีกนานไหม
หวานเย็น
รักล้นใจ
Unloveable
เสร็จ
อีกนานไหม - เปียโน เวอร์ชัน
บรรยากาศพาไป - Hidden Track
ผลงาน > อัลบั้มหลัก > อัลบั้ม Ma Show

สังกัด Nano Records
วางจำหน่ายเมื่อ 10 ตุลาคม พ.ศ. 2553
ไม่มายด์
เดือด (ปุด ๆ)
ผู้ป่วยความจำเสื่อม
หน่อย
บรรยากาศพาไป
เข้าใจแต่ทำไม่ได้
สมมติฐาน (Hypothesis)
Welcome to da night life
Make Your Choice
อะไรสักอย่าง (What the world is going on)
Romantic
รักเราไม่เท่ากัน
ผลงาน > อัลบั้มหลัก > อัลบั้ม Master Peace

สังกัด Spicydisc
วางจำหน่ายเมื่อ 6 มิถุนายน พ.ศ. 2556
ดาว (Dream Girl)
Love Sick
กรรมตามสนอง (After She's Gone)
จัดไปอย่าให้เสีย (As You Wish)
I Do Miss You Featuring Sqweez Animal
แล้วเธอจะรู้สึก (My Turn)
เหนื่อยเกินไปหรือเปล่า (Love or Beloved)
หยุดเสียที (Enough)
Keep it 100 Featuring Thaitanium
Forever
ผลงาน > อัลบั้มหลัก > อัลบั้ม MI4D (โฟร์)

สังกัด Spicydisc
วางจำหน่ายเมื่อ 14 กันยายน พ.ศ. 2561
I'm ok
I got you
SAYONARA (ซาโยนาระ)
TC
ที่จริงเราไม่ได้รักกัน Illusion
Wolf ft. Botcash
ดีต่อใจ To Get Her
Full Moon
ถอนหายใจ Sigh
Over
ผลงาน > เพลงพิเศษอื่น ๆ > Demo Mild

ไร้สังกัด
เป็นเดโมเพลงต่าง ๆ ที่วงมายด์แต่งขึ้นก่อนจะออกอัลบั้มกับทางสังกัดนาโน เรคคอร์ด แล้วถูกนำออกมาเผยแพร่บนอินเทอร์เน็ต
อีกนานไหม
Surprise
Unloveable
รักล้นใจ
เสร็จ
รักเราไม่เท่ากัน
ผลงาน > เพลงพิเศษ > อัลบั้ม Werk Shop

สังกัด Werk Records
วางจำหน่ายเมื่อ 8 กุมภาพันธ์ พ.ศ. 2551
เป็นอัลบั้มที่รวมเพลงจากศิลปินต่าง ๆ มากมาย โดยวงมายด์มีเพลงร่วมในอัลบัมนี้ 1 เพลง อยู่ในแทร็กที่ 10 ของอัลบั้ม
Surprise
ผลงาน > เพลงพิเศษ > ซิงเกิล อีกนานไหม

สังกัด Nano Records
วางจำหน่ายเมื่อ 8 มีนาคม พ.ศ. 2551
เป็นเพลงพิเศษที่ถูกวางขายเฉพาะในงาน แฟตเฟสโชว์เหนือ ครั้งที่ 1 ณ ลานม่วนใจ๋ Central Airport Plaza จังหวัดเชียงใหม่ จำนวน 400 แผ่น
อีกนานไหม
อีกนานไหม - เปียโน เวอร์ชัน
อีกนานไหม - มิวสิกวิดีโอ
ผลงาน > เพลงพิเศษ > ซิงเกิล บรรยากาศพาไป

สังกัด Nano Records
วางจำหน่ายเมื่อ 24 มกราคม พ.ศ. 2552
เป็นเพลงพิเศษที่ถูกวางขายเฉพาะในงาน แฟตเฟสโชว์เหนือ ครั้งที่ 2 ณ ลานม่วนใจ๋ Central Airport Plaza จังหวัดเชียงใหม่ จำนวน 300 แผ่น
บรรยากาศพาไป - มีการเรียบเรียงและอัดร้องใหม่ ต่างจากอัลบัม Mild
ผลงาน > เพลงพิเศษ > อัลบั้ม Ford & Friends

สังกัด Stone Entertainment
วางจำหน่ายเมื่อ 17 มีนาคม พ.ศ. 2552
เป็นอัลบั้มรวมเพลงเก่า ๆ ของ ฟอร์ด สบชัย ไกรยูรเสน ที่นำมาขับร้องใหม่ในรูปแบบของศิลปินที่ถูกคัดเลือกมาแล้ว ซึ่งวงมายด์ได้ร่วมขับร้องกับ ส้ม อมรา ในอัลบัมนี้ 1 เพลง
รักเธอ Feat. ส้ม อมรา
ผลงาน > เพลงพิเศษ > ซิงเกิล รัก is here ของวง BZ

วงมายด์ได้ถูกวงบีซี (BZ) หรือ แบงค์ หนึ่งในสมาชิกวง สิงห์เหนือเสือใต้ นักร้องดนตรีแนวฮิปฮอป แร็ป เชิญไปร่วมแต่งเพลงและขับร้องร่วมกับวงบีซี
รัก Is Here Feat. มายด์
ผลงาน > เพลงพิเศษ > อัลบั้ม AXE Music Star

วางจำหน่ายเมื่อ 9 กุมภาพันธ์ พ.ศ. 2554
เป็นเพลงพิเศษที่แต่งขึ้นสำหรับงาน AXE Music Star และได้ร่วมขับร้องกับ ขัน ไทยเทเนี่ยม นักร้องดนตรีแนวฮิปฮอป เป็นครั้งแรก
I'm not superstar Feat. ขัน ไทยเทเนี่ยม
ผลงาน > เพลงพิเศษ > ซิงเกิล อยากให้เธอยิ้ม

เผยแพร่เมื่อ 25 พฤศจิกายน พ.ศ. 2556
เพลงพิเศษเนื่องในโอกาส 25 ปี LG ประเทศไทย
ผลงาน > เพลงพิเศษ > ซิงเกิล ฉันหรือเธอ (ที่เปลี่ยนไป)

เผยแพร่เมื่อ 12 ตุลาคม พ.ศ. 2558
ต้นฉบับเป็นเพลงของวงโลโซ วงมายด์ทำร่วมกับวงโพลีแคต ในสังกัด Coming Records
ผลงาน > เพลงพิเศษ > ซิงเกิล ปากแข็ง (Just in my mind)

เผยแพร่เมื่อ 29 พฤษภาคม พ.ศ. 2560
ประกอบซีรีส์ Slam Dance ทุ่มฝันสนั่นฟลอร์
ผลงาน > เพลงพิเศษ > ซิงเกิล กรรมตามสนอง

เผยแพร่เมื่อ 19 กุมภาพันธ์ พ.ศ. 2561
ประกอบภาพยนตร์ ตีสาม Aftershock
กรรมตามสนอง Feat. The Rube
ผลงาน > เพลงพิเศษ > ซิงเกิล DOUBLE P (มิยาบิ, For the Love of Hiphop) (POK Mindset x MVL)

เผยแพร่เมื่อ 14 มีนาคม พ.ศ. 2561
ร้องร่วมกับ ภัสสรกรณ์ จิราธิวัฒน์
ประกอบรายการ Show Me The Money Thailand
ผลงาน > เพลงพิเศษ > ซิงเกิล สบาย

เผยแพร่เมื่อ 17 กันยายน พ.ศ. 2561
เพลงประกอบโฆษณา Gambol
ผลงาน > เพลงพิเศษ > ซิงเกิล I'm Missing You

เผยแพร่เมื่อ 26 พฤศจิกายน พ.ศ. 2562
ร้องร่วมกับ วรันธร เปานิล และยังโอม
ผลงาน > เพลงพิเศษ > ซิงเกิล ไม่เอาคือไม่เอา

เผยแพร่เมื่อ 28 พฤษภาคม 2563
ร้องร่วมกับวงมีน
เพลงประกอบละคร

| ปี พ> ศ. | ละคร | สถานีโทรทัศน์ | เพลง |
| --- | --- | --- | --- |
| พ.ศ. 2565 | ฟ้า/ทาน/ตะวัน | Amarin TV 34 | ไม่มีเราอีกแล้ว - เป้ MVL |
แหล่งข้อมูลอื่น

เฟซบุ๊กของวงมายด์
อินสตาแกรมของวงมายด์
เว็บไซต์ของสไปซีดิสก์
มิตซูบิชิ จี4เอ็ม

| จี4เอ็ม |
| --- | --- |

หน้าที่: เครื่องบินทิ้งระเบิดกลาง/เครื่องบินทิ้งระเบิดตอร์ปิโด
ประเทศผู้ผลิต:  ญี่ปุ่น
ผู้ผลิต: มิตซูบิชิ
ผู้ออกแบบ: Kiro Honjo
เที่ยวบินแรก: 23 ตุลาคม 1939
เริ่มใช้: 2 เมษายน 1941
ปลดระวาง: 1945
ผู้ใช้หลัก:  กองทัพอากาศทหารเรือจักรวรรดิญี่ปุ่น
การผลิต: 1939–1945
จำนวนที่ถูกผลิต: 2,435
มิตซูบิชิ จี4เอ็ม (อังกฤษ: Mitsubishi G4M) เป็นเครื่องบินทิ้งระเบิดขนาดกลางของญี่ปุ่นในระหว่างสงครามโลกครั้งที่สอง ใช้โดยกองทัพอากาศทหารเรือจักรวรรดิญี่ปุ่น
ประจำการ

กองทัพอากาศทหารเรือจักรวรรดิญี่ปุ่น
ประจำการ > หลังสงคราม

กองทัพอากาศอินโดนีเซีย
กองทัพอากาศกองทัพปลดปล่อยประชาชน
กองทัพอากาศสหราชอาณาจักร
กองทัพอากาศสหรัฐ
คุณลักษณะ (จี4เอ็ม1 แบบ 11)

ข้อมูลจาก Airreview's Japanese Navy Aircraft in the Pacific War, Japanese Aircraft of the Pacific War
ลักษณะทั่วไป
ลูกเรือ: 7 (pilot, co-pilot, navigator/bombardier/nose gunner, captain/top turret gunner, radio operator/waist gunner, engine mechanic/waist gunner, tail gunner)
ความยาว: 19.97 m (65 ft 6 in)
ระยะระหว่างปลายปีกสองข้าง: 24.89 m (81 ft 8 in)
ความสูง: 4.9 m (16 ft 1 in) in rigging position
พื้นที่ปีก: 78.125 m2 (840.93 sq ft)
Airfoil: root: MAC118 mod (12.5%); tip:MAC118 mod (10%)
น้ำหนักเปล่า: 6,741 kg (14,861 lb)
น้ำหนักรวม: 9,500 kg (20,944 lb)
น้ำหนักบินขึ้นสูงสุด: 12,860 kg (28,351 lb)
Powerplant: 2 × Mitsubishi MK4A Kasei 11 14-cylinder air-cooled radial piston engines, 1,140 kW (1,530 hp)  each for take-off
ใบพัด: 3 ใบ Hamilton Standard licensed Sumitomo constant speed variable-pitch
สมรรถนะ
ความเร็วสูงสุด: 428 km/h (266 mph, 231 kn) at 4,200 m (13,780 ft)
ความเร็วที่เครื่องบินบินได้: 315 km/h (196 mph, 170 kn) at 3,000 m (9,843 ft)
Stall speed: 120 km/h (75 mph, 65 kn)
พิสัย: 2,852 km (1,772 mi, 1,540 nmi)
Ferry range: 5,040 km (3,130 mi, 2,720 nmi)
Rate of climb: 9.166 m/s (1,804.3 ft/min)
Armament
Guns: 1× 20 mm Type 99 cannon (tail turret), 4× 7.7 mm Type 92 machine gun (nose turret ×1, waist positions ×2, top turret ×1)
Bombs: 1× 858 kg (1,892 lb) Type 91 Kai-3 (improved model 3) aerial torpedo or 1× 800 kg (1,764 lb) bomb or 4× 250 kg (551 lb) bombs
จี4เอ็ม
มิตซูบิชิ จี4เอ็ม3 เบ็ตตี้
มิวเซียม

มิวเซียม (อังกฤษ: museum) อาจหมายถึง
พิพิธภัณฑ์
หอศิลป์
มิวเซียม (เพลง)
ถนนมิวเซียมสตรีต (Museum Street) ในลอนดอน
ถนนมิวเซียมเลน (Museum Lane) ในลอนดอน
ถนนมิวเซียมโรด (Museum Road) ในออกซฟอร์ด
มิวเซียมไมล์ (Museum Mile) ช่วงถนนในนิวยอร์กซิตี
ดูเพิ่ม

แกลเลอรี
มิวโซเพน

| --- | --- |
โฮมเพจมิวโซเพน เมื่อเดือนสิงหาคม 2012
เจ้าของ: Musopen
สร้างโดย: แอรอน ดันน์
ยูอาร์แอล: www.musopen.org
เชิงพาณิชย์: No
มิวโซเพน (อังกฤษ: Musopen) เป็นห้องสมุดดนตรีออนไลน์ที่ตั้งขึ้นเพื่อเผยแพร่ผลงานบันทึกเสียงดนตรีที่ไม่มีลิขสิทธิ์และเป็นสาธารณสมบัติ เพื่อให้ผู้ใช้สามารถเปิดฟัง นำมาใช้งาน หรือเพื่อประโยชน์อื่นใดได้อย่างอิสระ
เซิร์ฟเวอร์ของเว็บไซต์ตั้งอยู่ที่เมืองพาโลอัลโต รัฐแคลิฟอร์เนีย บริหารงานโดยกองทุนไม่แสวงหาผลกำไรและได้รับการยกเว้นภาษี จดทะเบียนในสหรัฐอเมริกา
แหล่งข้อมูลอื่น

เว็บไซต์ทางการ
มินซ์พาย

| --- | --- |
มินซ์พายแบบปัจจุบัน
ประเภท: พาย
มื้อ: ของหวาน
แหล่งกำเนิด:  อังกฤษ
ส่วนผสมหลัก: มินซ์มีต
 ตำราอาหาร: มินซ์พาย   สื่อ: มินซ์พาย
มินซ์พาย (อังกฤษ: mince pie) หรือชื่ออื่น ๆ ได้แก่ มินซ์มีตพาย (อังกฤษ: mincemeat pie) ในบริเวณนิวอิงแลนด์ของสหรัฐ และ ฟรุตมินซ์พาย (อังกฤษ: fruit mince pie) ในออสเตรเลียและนิวซีแลนด์ เป็นพายไส้หวานที่มีที่มาจากประเทศอังกฤษ โดยไส้ในทำจากผลไม้แห้งผสมกับเครื่องเทศที่เรียกว่า "มินซ์มีต" และนิยมรับประทานในช่วงเทศกาลคริสต์มาสในกลุ่มประเทศที่ใช้ภาษาอังกฤษ ในอดีตมินซ์พายเคยมีเนื้อสัตว์เป็นส่วนผสมในไส้ แต่ในปัจจุบันไม่มีเนื้อสัตว์แล้ว แม้ว่าชื่อเรียกจะคงเป็น "มินซ์พาย" หรือพายเนื้อบดก็ตาม
ประวัติ

ส่วนผสมของมินซ์พายสามารถสืบย้อนไปตั้งแต่สมัยที่ทหารชาวยุโรปที่รบในสงครามครูเสดเดินทางกลับจากแผ่นดินศักดิ์สิทธิ์ ในสมัยนั้นอาหารบางสูตรของชาวตะวันออกกลางจะผสมเนื้อสัตว์ ผลไม้ และเครื่องเทศเข้าด้วยกัน มินซ์พายในสมัยนั้นจึงมีไส้ที่มีทั้งของคาวและของหวานผสมกัน มินซ์พายในสมัยทิวดอร์หรือชื่อในสมัยนั้นว่า ชริดพาย (อังกฤษ: shrid pie) มีไส้ที่ทำจากเนื้อสัตว์ที่ยีให้เป็นฝอย มันสัตว์ (suet) และผลไม้แห้ง ส่วนผสมสามชนิดสื่อถึงของขวัญสามอย่างที่โหราจารย์สามคนนำมานมัสการพระเยซูหลังประสูติ ในขณะที่เครื่องเทศได้แก่อบเชย กานพลู และจันทน์เทศนั้นเพิ่มเข้ามาภายหลัง จอห์น ทิมส์ นักสะสมและศึกษาของเก่าชาวอังกฤษให้ความเห็นว่าเครื่องเทศเพิ่มเข้ามาเพื่อระลึกถึงของขวัญจากโหราจารย์แห่งตะวันออก ทิมส์มองว่ามินซ์พายมีที่มาจากธรรมเนียมของชาวโรมันในช่วงเทศกาลแซตเทอร์นาเลีย พายในสมัยนั้นจะมีขนาดใหญ่กว่าในปัจจุบัน และมีรูปร่างเป็นสี่เหลี่ยมผืนผ้า จอห์น เซลเดน นักกฎหมายชาวอังกฤษสันนิษฐานว่ารูปร่างยาวคล้ายโลงศพนั้นน่าจะมาจากรางหญ้าที่พระเยซูประสูติ แม้ว่าโทมัส เฟอร์มิงเงอร์ ทิสเซิลตัน-ดายเออร์ นักเขียนชาวอังกฤษจะไม่เห็นด้วยกับข้อสันนิษฐานของเซลเดนก็ตาม โดยให้เหตุผลว่าส่วนที่เป็นแป้งด้านนอกของพายในตำราอาหารของอังกฤษสมัยก่อนเรียกว่า coffin ซึ่งเป็นคำเดียวกับคำว่าโลงศพ
ในอดีตมินซ์พายมีชื่อเรียกหลายอย่าง จอห์น แบรนด์ นักสะสมและศึกษาของเก่าชาวอังกฤษอ้างว่าชาวอังกฤษสมัยเอลิซาเบธและสมัยจาโคเบียนเรียกพายชนิดนี้ว่ามินชต์พาย (อังกฤษ: minched pie) มัตตันพาย (อังกฤษ: mutton pie) หรือพายเนื้อแกะ และคริสต์มาสพาย ซึ่งเริ่มเรียกในศตวรรษถัดมา ในตำราอาหารของเจอร์วาส มาร์คัม จาก ค.ศ. 1615 ระบุว่าให้ใช้เนื้อส่วนที่ดีที่สุดจากขาแกะ แล้วผสมมันแกะ พริกไทย เกลือ กานพลู ดอกจันทน์เทศ เคอร์แรนต์ (คล้ายลูกเกดแต่ทำจากผลไม้อีกชนิดหนึ่ง) ลูกเกด ลูกพรุน อินทผลัม และเปลือกส้ม และระบุว่าสามารถใช้เนื้อวัวหรือเนื้อลูกวัวแทนได้ ทางภาคเหนือของอังกฤษนิยมใช้ห่านเป็นส่วนผสมไส้พาย
มินซ์พายกลายเป็นสิ่งต้องห้ามในช่วงสงครามกลางเมืองอังกฤษเช่นเดียวกับสิ่งอื่นที่เกี่ยวข้องกับนิกายโรมันคาทอลิก กลุ่มพิวริตันหรือกลุ่มเคร่งศาสนาในอังกฤษสมัยนั้นปฏิเสธมินซ์พาย เนื่องจากพวกเขามองว่าคริสต์มาสพายหรือมินซ์พายเกี่ยวข้องกับนิกายโรมันคาทอลิก
หลังการปฏิรูปศาสนาในอังกฤษ มินซ์พายยังคงได้รับความนิยมในช่วงเทศกาลคริสต์มาส แม้ว่าขนาดจะเล็กลงและมีรสหวานขึ้นก็ตาม มินซ์พายยุคหลังการปฏิรูปนั้นไม่มีสัญลักษณ์ที่เกี่ยวข้องกับโรมันคาทอลิกแล้ว ผู้คนเริ่มเตรียมไส้ผลไม้และเครื่องเทศใส่กระปุกไว้ล่วงหน้าก่อนเทศกาลเพื่อความสะดวก เมื่อเข้าสู่สมัยวิกตอเรีย มินซ์พายแทบไม่มีส่วนผสมของเนื้อสัตว์แล้ว แม้ว่าจะยังคงใช้มันสัตว์อยู่ และนักเขียนในช่วงศตวรรษที่ 20 จะยังรณรงค์ให้ใช้เนื้อในมินซ์พายก็ตาม ซึ่งรสชาติของมินซ์พายในสมัยวิกตอเรียจะใกล้เคียงกับมินซ์พายในปัจจุบัน
มินซ์พายยังคงได้รับความนิยมในปัจจุบัน แม้ว่าส่วนผสมจะเปลี่ยนไปจากเดิมแล้วก็ตาม ในช่วงเทศกาลคริสต์มาส ค.ศ. 2011 เกร็กส์ซึ่งเป็นเครือร้านเบเกอรีที่ใหญ่ที่สุดในสหราชอาณาจักรรายงานว่าขายมินซ์พายได้ 7.5 ล้านชิ้น ในขณะที่ยอดขายมินซ์พายของซูเปอร์มาร์เกตและร้านค้าในเกรตบริเตนในช่วง 12 สัปดาห์สุดท้ายของ ค.ศ. 2017 มีมูลค่ารวม 28,872 ล้านปอนด์
ดูเพิ่ม

ชต็อลเลิน
แหล่งข้อมูลอื่น

วิธีทำมินซ์พาย, bbcgoodfood.com
มินซ์พายที่ทำในครัวเรือน
คริสต์มาสพาย วาดโดยวิลเลียม เฮนรี ฮันต์ จิตรกรชาวอังกฤษ
มินซ์มีตที่ทำในครัวเรือน
มิลตัน ฟรีดแมน

มิลตัน ฟรีดแมน
มิลตัน ฟรีดแมน (อังกฤษ: Milton Friedman; 31 กรกฎาคม พ.ศ. 2455-16 พฤศจิกายน พ.ศ. 2549) เจ้าของประโยคที่โด่งดัง “โลกนี้ไม่มีอะไรที่ได้มาฟรี ๆ” (There's no such thing as a free lunch.) เป็นนักเศรษฐศาสตร์ประจำสำนักชิคาโก ผู้ได้รับรางวัลโนเบลสาขาเศรษฐศาสตร์ ในปี ค.ศ. 1976 เขาได้สร้างความก้าวหน้าเป็นอย่างมากในสาขาวิชาเศรษฐศาสตร์มหภาค เศรษฐศาสตร์จุลภาค ประวัติศาสตร์และสถิติเชิงเศรษฐศาสตร์ เขาเป็นผู้สนับสนุน ระบบเศรษฐกิจแบบทุนนิยมเลสเซแฟร์ (laissez-faire capitalism)ในหนังสือ Capitalism and Freedom เขาสนับสนุนการลดการแทรกแซงและการมีบทบาทของรัฐบาลในตลาดเสรีเพื่อสร้างเสรีภาพทางสังคมและการเมือง ในปีพ.ศ. 2517 เขาได้รับรางวัลโนเบลสาขาเศรษฐศาสตร์สำหรับความสำเร็จในด้านการวิเคราะห์การบริโภค, ประวัติศาสตร์และทฤษฎีด้านเงินตรา และสำหรับการพิสูจน์ให้เห็นถึงความซับซ้อนของนโยบายเสถึยรภาพ